2

ISIGIDIMI SAMAXOSA, JULY 1, 1881.

amahlelo akumashumi amabini anamabini abangazi xasa ngokwawo, pantsi kwehlelo elisand’ ukuyilwa ekutiwa yi Congregational Union yase South Africa. Kwalandela ukuteta u Rev. Kayser, no Rev. J. P. F. Read.

Intlanganiso yabuya yako ngokuhla kwo Mvulo, u Mr Wm. Goezar esesihlalweni. Kwateta u Rev. J. Read, Senr., owapinda ngemisebenzi ye London Missionary Society e South Africa, ngabafundisi abadala nendlela zokuguquka kwabantsundu bokuqala. U Rev. J. Read Junr., walandela ngokuqala kwale tyalike iyi Independent e England nase Scotland, nango kwanda kwayo. Kwalandela u Rev. F. Kayser ngemisebenzi yabafundisi ema Xoseni. Abanye abatetayo ngu Mr. Thomas Banya, no Mr. Philip Tonyela, no Mr. B. Ruyters. Intlanganiso eyaba mandi kunene.— *Fort Beaufort Advocate.*

UTSHISO.

Sifumana ne mantyi zingakuboni ukulunga okwenziwa lolutshiso lwempahla, olu ngomnye wemiteto ka Sprigg kwabantsundu ebifanele ukub'uba kunye naye. U Mr. A. R. Innes i Mantyi yase Bathurst, uti:—

“Esinye sezizatu abanazo abantsundu ngokucasa lomteto wotshiso, sisahlulo esenziwayo. Enye into evisa ububi obukulu, yeyokuba, kwisitili esitile, lomteto wotshiso uyanyanzelwa kwabahlala kuso, ze kuti kwaba ngengabahlala kuso kungafuneki ukuba zibe notshiso ezabo impahla, njengokuba impahla zenye ilali zinedlelo elinye kunye nezenye, umsebenzi wotshiso awundawo ke maxa inkomo ezinotshiso zihlangana nenkomo ezingenalo. Lento ke ibanga ubunzima bokugcina inani lenkomo ezinotshiso; kodwa eyona nto idibayo ekugcineni inani lenkomo ngotshiso, kukutengiselana kwabantu, okukoyo, futi, nokugcina impahla yomnye umntu, iti imana ibuya izakutatyatwa ngabaniniyo abakwezinye izitili. Endaweni yotshiso, mna ndingavelisa ukuba kulingwe lendawo, kwezinye izitili, ukuba umkangeli welali zabantsundu, anike lowo na lowo i pass, ekuya kubalwa kuyo yonke impahla ehambayo yalomntu, ekuya kuti kule pass kumana ukubalwa ngawo onke amaxesha ukuma kwalompahla. Londlela ke iyakwenza u Rulumente ukuba ahlale esazi ngentengiso nokuba kungokwananelana ngempahla pakati kwabantu, kanjalo ahlale esazi inani lempahla ena bantu abantsundu.

UKUTYOLWA KWABU FUNDISI BASE LUSUTU.

U Mr. Sprigg esihlalweni sake sobu Rulumente, ubezamana nobuqokolo bokutyola abantu abamsulwa, ngokucasana nemiteto yake akubona ukuba ayisebenzi kulunga. Inteto yake e Parlamente yayize kukutyola abafundisi base Lusutu; wada wapume kweliti, omnye waba bafundisi ongu Rev. Theop. Jousse wanika indoda etile yo Msutu *umpu* waza wati angawunikeli lompu ku Rulumente, kanti umtyola nje ngento engazange yenzeka. Yati lonto yakuvakala ku Rev. Jousse wabala kwa oko emapepeni endaba ukutyila ukungabi nyaniso kwalonteto ka Mr. Sprigg. Ezincwadi zilandelayo zazibalwe ngu Rev. Jousse ngalonto, ebalela imantyi zase Lusutu, ezikanyeleyo ukuba zaka zamxelela into enjalo u Mr. Sprigg :—

Thaba Bosigo, June 13, 1881.

Nkosi etandekayo,—

Ungaba undincede kakulu ukuba ushicilele epepeni lako ezincwadi zilandelayo ziya kubonisa ngokusemhlotsheni, ukutyola okumdaka kuka Mr. Sprigg etyola mna, nabanye abafundisi bakowetu abalapa e Lustu.

Ndingowako

Theop. Jousse, V.D.M.

INCWADI EVELA KWI MANTYI ENGU MR. BELL.

Thlotse Heights, May 28th, 1881.

Nkosi Mfundisi otandekileyo,—

Incwadi yako ye 17 kule nyanga ndiyifumene namhlanje. Andazi nento ukuba waka wanikela umntu ontsundu umpu waza wamyala ukuba angawunikeli ku Rulumente bade bonke Abesutu bayinikele eyabo; ndandingenako ke ukubala ingxelo enjalo ndiyise ku Colonel Griffith.

The Rev. T. Jousse Ndingowako

Thaba Bosigo. C. H. Bell.

INCWADI EVELA KU COL. GRIFFITH OSE NDAWENI

YE RULUMENTE.

Maseru, June 7, 1881.

Nkosi etandekileyo,—

Ndipendula incwadi yako ye 3 ku June ngokumayela nenteto eyenziwa ngu Mr. Sprigg endlwini ye Parlamente ngawe. ndilusizi ukuba ndinge nakukwazisa nto ngendawo obuza yona, ngokuba andiyazi, ungayibekisa kwaku Mr. Sprigg.

Ndingowako

Charles D. Griffith.

UKUTSHONA KUKA STEMELE.

E CANADA E AMERICA.

Kwa kwela iqela elikulu labantu ko stemelana aba tatu ngomhla we 24 ku May besuka e London nase Ontario, besiya kudlulisa umhla eya zalwa ngawo Inkosazanae Wood­land Cemetry, Wooland Park, Wards Dock, nase Spring bank. Ekubuyeni kwabo, u Stemelana ogama lingu Vic­toria omnye waba ba tatu unduluke ngo 6 o’clock e Spring bank, elayishe ama 400 amadoda nentsapo zawo. Yaye iluhambo lwokuqala aluhambayo lo stemelana nonyaka nje. Kodwa ngu stemelana omdala ubehlaziywe ngelihlobo lidluleyo. Walayisha neqelana laba beti begubu isihlwele sabantu sihleli pambili kuvulwe isituba sokudanisela abatandayo. Ubuye walayishwa e Woodland Park ama 200 abantu. Ute ekupumeleni kwake pantsi komtantato ka Loliwe, omayela nesituba semayile enye ngezantsi kwomzi ubukuqela calanye ngenxa yobu nzima bostemele kwela cala ate lama 600 abantu abambelela kwi cala *elingentla.* Ushenxe kancinane watshona kwa oko waqekeka wazintsuntsu. Mayela nalendawo kwakuko umsinga ona mandla, zemka izidumbu ezininzi nomsinga. Amadoda enza imigudu ukufuna usapo lwawo, akafeza Into kuba kwaku pitizela kanga ngokuba banga qondani. Inkoliso yabantyiliselwayo ngamadoda nabafazi; batshela konina noyise aba ntwana beyela ngoku njalo bona. Kute kwakuhlwa yangumntu kupela mayela nomlambo, kwamhlope zibane namabaso. Bagaleleka o stemelana aba 2 ngo 8 o’clock balayisha izi dumbu zaba funyanwayo. Ixa lapakati kwo busuku lifike kusafunyenwe i 150, kwakusa funwa i 100 labantu abangeka bonakali. Waye layishe lo stemelana izindlu ezi mayela ne 1,000. Yayi ngumbono ombi owoyikekayo, izizililo zodwa e caleni lomlambo kwa kubonwa izi dumbu zimane zinyulwa. Kubonakala ukuba imbangi yale ngozi yintswelo nkatalo nokumxinanisa kakulu lo stemelana.—*Kaffrarian Watchman.*

UKUVULWA KWE INSTITUTION

YASE LOVEDALE.

Le Institution iyakuvulwa nge 27 ka July ngolwesine evekini. Lobako uvivvo lwamadodana nomtinjana oqalayo ukuza kungena kwa ngalomini. Kufuneka usapo obe lulapa nge Session edluleyo, olungemfundo lunga poswanga